o
ILOA ARKEEN
Tänään puhumme siitä, miten voitat elämän taisteluissa tavalla,
jolla Jumala haluaa sinun voittavan. Jää siis seuraamme.
ILOA ARKEEN
Hegellinen sodankäynti Jumalan tavalla 2/2
Enemmän kuin mitään muuta Jeesus etsi, tarvitsi ja halusi
Isän läsnäoloa. Etsin pitkään asioita.
Emme tarvitse asioita, vaan enemmän Jumalaa.
Tiedätte varmasti tämän jakeen: Etsikää ensin Jumalan valtakuntaa
ja hänen vanhurskauttaan, niin myös kaikki tämä teille annetaan.
Ei lahjoja (presents) vaan läsnäoloa (presence).
Ne menevät meillä sekaisin.
Kiitos avusta. Se oli kiltisti tehty.
Taisitte pelätä, että nolaan itseni, enkä osaakaan tavata.
Uskon, että kaikkien on tultava muutoskohtaan tällä alueella.
Uskon, että me kaikki aloitamme olemalla itsekkäitä.
Aluksi haluamme suhteeseen Jumalan kanssa, koska kaipaamme,
että hän tekee asioita elämässämme.
Ensimmäisinä vuosina hän luo kanssamme suhteen
tekemällä asioita puolestamme aivan kuin lapsen saanut
tekee kaiken lapsensa puolesta.
Mutta jos lapsesi on 35-vuotias, ja yrität vielä vaihtaa vaippoja
ja hän tarvitsee yhä tuttia,
se ei ole enää yhtä suloista.
Koittaa aika, jota itsekin elän suhteessa lapsiini,
jolloin kysyn: Entä jos tekisitkin jotakin minun hyväkseni?
Älä tule tänne vain silloin kun haluat jotakin,
vaan jospa tulisit viettämään aikaa meidän kanssa. Aamen.
Meillä on hienot lapset, jotka rakastavat ja kunnioittavat meitä,
mutta haluan sanoa, että Jumala toimii samoin.
Hän ei halua kuulla sinusta vain kun epätoivoisesti tarvitset jotain.
Jos haluat valtaa yli paholaisen, vietä aikaa Jumalan kanssa,
koska hän on parasta seuraa. Huuda joka aamu:
Tarvitsen enemmän sinua elämääni! Unohda kaikki asiat ja anna itsesi.
Tarvitsen enemmän sinua ja luonnettasi, haluan olla kuin Jeesus
ja toimia Hengen hedelmien avulla.
Älä anna Jumalalle joka aamu listaa 30 asiasta, joiden pitää tapahtua
tänään, tai muuten et edes voi pysyä uskossa.
Jumala, jos en saa läpimurtoa tänään...
Kenties joku tuli tännekin sanoen: Jumala, jos et puhu minulle nyt...
Paavali sanoi: Tahdon tuntea Kristuksen
ja hänen ylösnousemisensa voiman. Hän ei sanonut
tahtovansa lisää sitä tai tätä, vaan tahtovansa tuntea hänet.
Luetaan Luuk. 15. Kaikki ovat varmasti kuulleet tuhlaajapojasta.
Luuk. 15:11. Eräällä miehellä oli kaksi poikaa.
Nuorempi heistä sanoi isälleen: Isä, anna minulle se osa tavaroista
mikä minulle on tuleva. Sanokaa: Anna minulle.
Jos teet merkintöjä, rengasta sanat: Anna minulle.
Anna minulle osani perinnöstä.
Siitä me kaikki aloitamme. Anna, anna, anna minulle...
Isä antoi hänelle hänen osuutensa ja hän tuhlasi sen.
Miksi isä antoi sen tietäen, että hän tuhlaisi sen?
Koska joskus ainoa tapa oppia on se, että Jumala antaa meille
sen, mitä luulemme haluavamme, jotta huomaisimme,
ettemme halunneetkaan sitä. Aamen.
En lue koko kertomusta. Poika tuhlasi omaisuutensa
elämällä huoletonta elämää, päätyi moraalittomuuteen,
menetti rahansa ja päätyi ruokkimaan työkseen sikoja.
Hänellä ei ollut ruokaa, joten hän söi samaa kuin siat.
Raamattu sanoo hyvin: "Hän meni itseensä."
Hän tuli tolkkuihinsa. Ahaa...
Hetkinen, asiani taisivat olla aikaisemmin paremmin.
Hän sanoi: Minäpä menen takaisin isäni luo,
nöyrryn ja sanon: Isä, tee minusta...
Huomaatteko? Hän ei sanonutkaan enää: Anna minulle.
Ihmeellistä, mitä retki sikolättiin saa aikaa.
Eikö totta?
Onko joku jo kokenut sen, eikä halua enää takaisin sinne?
Sitten on paras muuttaa rukouksiasi.
Ei: Anna, anna, anna. Vaan: Tee minusta palvelijasi.
Niin hän sanoi. Tee minusta palvelijasi.
On etsittävä Jumalaa enemmän kuin mitään muuta.
Kun haluaa vaeltaa Jumalan läsnäolossa, on mielenkiintoista,
että kun siitä opetetaan, se voidaan ylihengellistää.
Ajatellaan, että on tarkoitus istua kirkkauden hehkussa.
On siitä hyvä nauttiakin, mutta sen jälkeen pitäisi
ottaa se, mitä on saanut ja lähteä ulos,
tehdä sillä jotakin eikä vain yrittää olla hengellinen.
Jotkut ovat niin hengellisiä, ettei heistä ole kellekään apua.
Luetaan Johanneksen 1. kirjettä.
Näin voitetaan vihollinen hengellisessä sodankäynnissä.
Ylistys ja palvonta ovat hengellistä sodankäyntiä.
Ei pelkkä laulaminen, vaan todellinen ylistys ja palvonta
ja tieto siitä, kuka olet Kristuk- sessa, on hengellistä sodankäyntiä.
Eläminen Jumalan rakkauteen juurtuneena
on sodankäyntiä, koska paholainen hyökkää identiteettiäsi vastaan.
Totuuden vyön kiristäminen vaikeina aikoina
eli luja Jumalan sanaan turvautuminen vaikeina aikoina,
sanan puhuminen ääneen. Puhu takaisin paholaiselle.
Käytä rauhan jalkineita. Säilytä rauhasi, tapahtuipa mitä tahansa.
Pidä pelastuksen kypärä päässä. Säilytä toiveikas, positiivinen
asenne: Lopulta tämä koituu minun parhaakseni.
Näin käyt hengellistä sodankäyntiä.
Mutta seuraava on kaikkein tärkeintä.
Kol. 3 kehottaa: Pukeutukaa sydämelliseen armahtavaisuuteen,
ystävällisyyteen, sävyisyyteen ja kaiken kruunuksi
tulkoon rakkaus.
Pukeutuminenhan tehdään päättäen tehdä niin.
Ei odoteta, että tuntuu siltä.
Saarnaan tästä usein. Tänäkin aamuna ajattelin:
Taas yksi saarna rakkaudessa vaeltamisesta,
mutta aion saarnata ja saarnata siitä
kunnes ihmiset saavat ilmestyksen siitä,
että meidän pitäisi rakastaa ihmisiä.
Meidän on oltava saarna, eikä vain saarnattava niin,
ettemme näytä heille mitään. Ihmiset haluavat rakkautta.
Jumala on rakkaus.
Pukeutukaa Jumalaan. Pukeutukaa Jeesukseen.
Eläkää niin kuin Jeesus eli. Hän kiersi tekemässä hyvää.
Kuinka moni tietää, että on helppo juuttua siihen, mitä me tarvitsemme
ja unohtaa kaikki, jotka ovat enemmän tarpeessa kuin me?
Menet töihin masentuneena ja lannistuneena elämäsi asioista,
mutta ympärilläsi on ihmisiä, jotka tarvitsevat rohkaisua, hymyjä
ja apua, kyydin kotiin. Voisit tarjota heille lounaankin.
Mutta olemme liian kiinni omissa asioissamme,
emmekä näe nenäämme pidemmälle. Sitten nuhtelemme vihollista,
mutta sitä ei tarvittaisi, jos unohtaisimme itsemme
ja olisit tarkoituksella siunauksena jollekulle,
koska tiedät, että voitat pahan hyvällä.
Siinä vaiheessa uskovan elämästä tulee hauskaa.
Kun ymmärrät tämän salaisuuden.
Nyt ajattelet: ymmärsin salaisuuden.
Vihollinen, et voi mitään. Aion tehdä hyvää toisille.
Mitä enemmän ärsytät minua, sitä enemmän autan.
Ymmärrättekö, mistä on kyse?
Vain neljänneskö?
Mutta taas kuulen: Ei minusta tunnu siltä...
Miksi siunaisin niitä, jotka eivät ole tehneet hyväkseni mitään?
Juuri siksi tulisi siunata. He eivät ole tehneet sinulle mitään
eivätkä välttämättä edes osaa, koska eivät ole saaneet kokea
oikeaa rakkautta. Ehkä Jumala käyttää sinua sulattaakseen
heidän kovan sydämensä ja eheyttääkseen heitä.
Ehkä se on sinun ristisi.
Meidän ei tarvitse mennä ristille ja kärsiä niin kuin Jeesus,
mutta meidän täytyy kantaa ristiä.
Mark. 8 sanoo, että ristin ottaminen on itsensä kieltämistä
ja Jeesuksen seuraamista. Ristimme on elää epäitsekkäästi
eikä kysellen jatkuvasti: Entä minä, entä minä?
Pukeutuen tarkoituksella rakkauteen päivittäin
sanoen: Viis siitä, mitä minulle käy, miltä tuntuu, mitä ajattelen
tai ansaitsetko sen. Enää en elä minä, vaan Kristus minussa.
Elän elämäni uskossa Poikaan, joka antoi henkensä minun edestäni.
Pukeudun Kristukseen. Pukeudun rakkauteen.
Lähden liikkeelle, vaikutan asioi- hin ja Jumala huolehtii minusta.
Haluan aloittaa rakkauden vallankumouksen.
Luulette, että pilailen, mutta olen tosissani.
Olemme jo ostaneet nettiosoitteenkin.
Vallankumous on äkillinen, täydellinen ja radikaali muutos.
Kaikkea vanhaa ei voi korjata. Tarvitaan täysin uusi järjestelmä.
Uskon, että Jumala on vastaus ja Jumala on rakkaus.
Rakkaudesta saarnaaminen ei auta. Meidän on osoitettava rakkautta.
Aamen. Hän on armahtaa syntisiä, hänen armonsa on uusi joka aamu,
hän on hyvä niille, jotka eivät sitä ansaitse.
Antelias anteeksiantaja.
Kun joku tekee meille jotakin, miksemme voi vain sanoa:
Mitäpä tuosta. Me kaikki teemme virheitä, joten antaa olla.
Ei, meidän on pistettävä heidät maksamaan.
Suljen sinut ulos elämästäni.
1. Joh. 4:12
Voitat pahan...
- millä? - Hyvällä!
Hyvä on, osa teistä oli kuulolla.
1. Joh. 4:12. Jumalaa ei kukaan ole koskaan nähnyt.
Jos rakastamme toinen toistamme, niin Jumala pysyy meissä.
Mitä se tarkoittaa? Kun vaellan rakkaudessa,
Jumala on siellä.
Olen tutkinut pyhiä, jotka elivät 1500-luvulla.
Keskityin veli Lawrenceen, joka harjoitti Jumalan läsnäoloa.
Olen tutkinut aivot sauhuten, miten voisin vaeltaa Jumalan läsnäolossa.
Kun Jumala näytti minulle tämän, ajattelin, että siinä se on.
Miten voimme elää Jumalan läsnäolossa?
Pukeudu joka aamu rakkauteen.
Koska siellä missä rakkaus on, siellä on Jumalakin.
Jumala pysyy teissä. Aina kun teet jotakin toisen hyväksi
oikeista motiiveista haluten rakastaa häntä,
Jumala on siellä.
Niin vaellat ja elät Jumalan läsnäolossa.
Uskon, että se on myös Jumalan ajattelemista ja ylistämistä.
Kuinka moni ymmärtää sen, että joskus olemme niin hengellisiä
että ylihengellistämme kaiken?
Käytännössä ei tehdä lainkaan hyvää kenellekään.
Näytän jakeen, jota on hieman vaikea sulattaa. Valmistautukaa.
1. Joh. 4:8 Eli pari jaetta taaksepäin.
Miten vaellat rakkaudessa?
Miten monessa raamattupiirissä olet käsitellyt rakastamista?
Miten usein tutkit sitä? Kuinka monta kirjaa luet vuosittain
rakkaudessa vaeltamisesta?
Joka ei rakasta, se ei tunne Jumalaa, sillä Jumala on rakkaus.
En sanonut, ettet ole pelastunut.
Paavali sanoi: Haluan tuntea hänet.
Mooses rukoili: Jumala, jos olen saanut armon silmiesi edessä,
niin ilmoita minulle tiesi. Raamattu sanoo: Israelin lapsille
hän näytti tekonsa, mutta Moosekselle tiensä.
Näkisin paljon mieluummin Jumalan tiet kuin ihmeet.
Ette ole varmoja, mutta teidän on tultava varmoiksi.
He näkivät erämaassa ihmeitä, jotka eivät muuttaneet heitä.
Heidän ruokansa satoi taivaasta. Kauaa he eivät siitä pitäneet.
Hän halkaisi Punaisenmeren. He unohtivat sen nopeasti.
Ihmelliset asiat eivät pidä sinua vahvana Jumalassa
ja vaelluksessasi. Sen tekee hänen tuntemisensa.
Hänen luonteensa tunteminen.
Hänen rakastamisensa koko sydämestä,
vaikkei hän tekisi hyväksesi mitään,
koska hän kuoli puolestasi ja valmisti sinulle
vapautuksen kärsimyksestä ja pääsyn taivaaseen.
Jeesus sanoi: Minä olen elämän leipä ja elävä vesi.
Joka ottaa ravinnokseen minut, elää ikuisesti yltäkylläisyydessä.
Hän sanoi: Esi-isänne söivät mannaa erämaassa ja kuolivat siellä.
Mutta minä olen elämän leipä.
Syökää ruumiini, juokaa vereni.
Opetuslapset sanoivat: Kuka tällaista kuuntelee? Mitä tämä on?
Joh. 6:66:ssa, jossa on muuten mielenkiintoinen yhdistelmä, 666,
ei ole mitään uutta oppia, mutta siinä sanotaan,
että kun Jeesus käski, että hänen tulisi olla heille kaikki kaikessa,
eikä enää keskittyä siihen, mitä hän voi heille tehdä,
monet vetäytyivät pois hänen seurastaan.
Tämä paljastaa meille, kuka suhtautuu Jumalaan vakavasti,
kuka taas jää "anna minulle" -tasolle.
Anna, anna, anna minulle...
Vaihda "anna minulle" pyyntöön "tee minusta".
Muiden rakkauden odottamisesta halukkuuteen rakastaa jotakuta.
Jos vaellat rakkaudessa, vaellat Jumalan läsnäolossa,
ja kun läsnäolo ympäröi sinut, paholainen pelkää sinua.
Totuus on, että hän voi hyökätä sinua vastaan, mutta onnistumatta,
koska voitamme pahan hyvällä.
Sinulla on yliote paholaisesta, jos vaellat rakkaudessa,
parantaen toisten elämää, ansaitsevatpa he sitä tai eivät.
Teet sen rakkaudesta Jumalaan.
Henkesi saa sinut taputtamaan tälle.
Ei lihasi, koska tämä vaatii itselleen kuolemista.
Joudut luopumaan rahoista, jotka olit aikonut käyttää toisin.
Joudut uhraamaan aikaa, jonka halusit käyttää toisin.
Joudut näkemään vaivaa, rukoilemaan toisten puolesta
olemaan kohtelias silloin kun sinusta ei tunnu siltä.
Joskus haluaisit vain olla rauhassa, et kohtelias. Ikävää.
Pukeutukaa rakkauteen. Tutustukaa häneen.
Ole henkilö, joka vaikuttaa asioihin päivittäin. Luetaan Kol. 3.
Voi sentään.
Oletteko kunnossa?
Kol. 3:12. Pukeutukaa Jumalan edustajina...
Puhumme hengellisestä pukeutumisesta.
Ilmestyskirjassa kehotetaan huolehtimaan vaatteistaan.
Se tarkoittaa hengellistä vaate- tusta. Miten pukeudut hengessä?
Oletko pukeutunut vanhurskauteen, rauhaan, pelastuksen kypärään?
Pukeutukaa Jumalan edustajina käytökseen, jota kuvaa
hellä sääli, armahtavaisuus, ystävällisyys, nöyryys,
sävyisyys ja pitkämielisyys, joka on valmis kärsimään ja joka kestää
hyväntuulisesti kaiken, mitä tulee vastaan. Hyvänen aika!
On paras lukea uudestaan. Tarkoittaako se tosiaan sitä?
Vaaaaalmis kääääärsimään
ja kestää hyvällä asenteella kaiken, mitä tulee vastaan.
Herra, auta!
Kärsikää toinen toistanne ja antakaa toisillenne anteeksi,
jos kenellä on moitetta toista vastaan. Niinkuin Herrakin on
teille anteeksi, niin myös te antakaa. Kaiken tämän lisäksi...
pukeutukaa rakkauteen. Kaiken kruunuksi tulkoon rakkaus.
Raamattu sanoo, että hallitsemme kuninkaina ja olemme pappeja.
Kuninkaiden ja pappien tehtävä oli pitää huolta kansasta,
ei itsestään.
Johtoasemaan pääseminen ei tarkoita
mässäilyä tai toisten pompottelua, vaan palvelemista,
jossa käytät valtaasi tehdäksesi muiden elämästä hyvää.
Tutki vaikkapa Ranskan tai Venäjän vallankumousta
ja muista, että vallankumous alkaa kyllästymisestä asioiden tilaan,
päätöksestä muuttaa asioita ja asioiden mullistamisesta
aloittaen uuden järjestyksen. Mitä Ranskassa ja Venäjällä tapahtui
ja muualla maailmassa? Hallitsijoista oli tullut ahneita
ja he verottivat kansaa, joka näki nälkää
ja eli kurjuudessa, kun taas hallitsijoilla oli palatsit.
He eivät käyttäneet auktoriteettia siunaten ja huolehtien kansasta,
vaan hyötyäkseen siitä. Jumala sanoo, että vanhurskaudessa
hallitsette kuninkaina. Jos haluat olla kuningas Jumalan silmissä,
ota Pyhän Hengen voima, Hengen hedelmät,
Jumalan rakkaus, Jumalan antama arvo, kaikki lahjasi,
vahvuutesi, voimasi, ja käyttää niitä palvellen
Jumalaa ja ihmisiä. Elä tehdäksesi jonkun elämästä parempaa.
Silloin olet kuningas.
Haluan rohkaista sinua päättämään. Ilman päätöstä mitään ei tapahdu.
Asioita ei tapahdu vahingossa.
Päätä, ettet elä päivääkään tekemättä hyvää jollekulle.
Raamattu sanoo, että voitamme pahan hyvällä.
Puhuimme siitä, miten voit voittaa sodan sielunvihollista,
saatanaa, paholaista, demonivoimia ja pahaa vastaan.
Meillä on vihollinen, joka ei halua meidän tekevän, omistavan tai
tuntevan hyvää. Hän on meitä vas- taan, mutta Jumala on puolellamme.
Voimme voittaa hengellisen taistelun, jota usein käymme.
Tarjoamme tänään opetustani Armed and dangerous.
Olet aseistettu, jos tunnet aseesi,
osaat käyttää niitä ja pukea ne yllesi. Olet vaaraksi viholliselle.
Saat sen cd:nä tai dvd:nä. Lisäksi saat kirjan,
joka sinun olisi hyvä lukea noin kerran vuodessa.
Sen nimi on The word, the name, the blood.
Ihmisten tulee tietää sanan, Jeesuksen nimen ja veren voima.
Nämä ovat uskon perusasioita, joita ilman uskonelämämme ontuu,
emmekä saa voittoa, jonka Raamattu meille lupaa.
Tarjoamme nyt näitä materiaaleja, ja sinun tehtäväsi on mennä
sivullemme, soittaa tai kirjoittaa osoittaaksesi, että haluat
saada ne ja olet valmis olemaan aseistettu ja vaarallinen.
Jumalan siunausta ja muista iloita päivästäsi.
Armed and dangerous on Joyce Meyerin 4-osainen opetus-dvd,
joka opettaa sinut suojautumaan ja puolustautumaan hyökkäyksiltä.
Tilaa Armed and dangerous ja The word, the name, the blood.
Kirjapaketti on saatavana vain rajoitetun ajan.
Tilaa englanninkielinen materiaali tänään.
Seuraavassa jaksossa...
Meistä tulee Jumalan koti.
Eikö olekin ihmeellistä? Paavali kirjoitti korinttolaisille:
Ettekö käsitä, että Jeesus Kristus asuu teissä?
Jumalan rakkaus loi maailman
Vaikkemme käsittäisikään sitä,
Hänen rakkautensa on yhä täällä
Meissä jokaisessa
Rakkaus, jonka voimalla maailmankaikkeus luotiin...
Käytätkö sitä mihinkään?
17.9. 09 alkaa vallankumous
Joyce Meyerin kirja Never Give Up
on innoitus, jota tarvitset pysyäk- sesi vahvana koettelemuksissa.
Tilaa Never Give Up osoitteesta www.joycemeyer.org
Voit tilata englanninkielisen kirjan nettisivuiltamme.
Suomennos: Johanna Hartikainen